[{"text_idx": "#000000", "text": "C\u0302efpag\u0302oPri niSekciojMalfermi la menuonVideojReceptojVeganismoSana vivstiloNovaj\u0302ojKontakto"}, {"text_idx": "#000001", "text": "Venezuelaj arepoj kun la farc\u0302aj\u0302o \u201dReina Pepiada\u201d"}, {"text_idx": "#000002", "text": "Saluton amikoj! Por la unua fojo mi faris venezuelan mang\u0302aj\u0302on kaj vere mi tre s\u0302atis! Mi jam listigis kelkajn aliajn por ontaj fojoj! Arepo estas kiel speco de ronda maiza pano au\u0306 bulko kiu estas antau\u0306kolumba mang\u0302aj\u0302o c\u0302iutaga el Kolombio kaj Venezuelo.Tiu c\u0302i arepo venas de la pasinta jarcento kaj estas dedic\u0302ita al junulino kiu por la unua fojo ig\u0302is Miss Universo reprezentante Venezuelon. Se vi ne havus teksturigitan sojon vi povus uzi fungojn anstatau\u0306 g\u0302i, pro la teksturo viandeca. Tiu c\u0302i mang\u0302aj\u0302o estas sufic\u0302e facile farebla kaj tre bongusta sed kun multaj kalorioj, tiel do, estu prudenta \ud83d\ude09"}, {"text_idx": "#000003", "text": "250 ml de akvo200 gr da maiz-faruno 1 kulereto da salo"}, {"text_idx": "#000005", "text": "Unue hidratigu la teksturigitan sojon kaj dum g\u0302i hidratig\u0302as tranc\u0302u la cepon fajne kaj kuiru mezfajre kun iom da olivoleo. Aldonu la hidratigitan sojon (sen akvo) al la pato kun la cepo. Lasu g\u0302in kuirig\u0302i malrapide g\u0302is la sojo orkolorig\u0302u kaj konservu.Dume, ni faru la arepojn. En ujo metu akvon, aldonu kulereton da salo kaj poste iom post iom la faruno g\u0302is akiro de nealgluig\u0302ema pasto kaj leg\u0302ere malseka. Knedu kelkajn minutojn kaj poste faru el g\u0302i bulon kaj lasu g\u0302in ripozi.Sens\u0302eligu la avokadon kaj premu g\u0302in farante kremon per forko. La alian duonon (tiel aperas en la ingrediencoj!) tranc\u0302u lamene kaj konservu. La kremigitan avokadon miksu al la sojviando kaj same aldonu la kuleron kaj duono da veganezo. Miksu bone kaj kontrolu c\u0302u g\u0302i bezonas salon au\u0306 ne.La veganezon faru vi mem, g\u0302i estas vere simpla. Klaku c\u0302i tie por vidi bonan recepton kiun mi afis\u0302is antau\u0306longe!Nun preparu la arepojn: Dividu la paston je kvar partoj. Faru bulojn kaj premu ilin g\u0302is 1 cetrimetro dikaj proksimume. Poste metu ilin sur rostilo au\u0306 pato. Faru ilin kun tre malmulte da oleo, lasu ilin orkolorig\u0302i ambau\u0306flanke.Por farc\u0302i ilin, malfermu duone kaj en g\u0302ia bazo aldonu la avokad-tranc\u0302aj\u0302ojn kaj sur g\u0302i la farc\u0302aj\u0302on kaj jen c\u0302io!"}, {"text_idx": "#000009", "text": "Burgero el kikeroj, aveno kaj kareo"}, {"text_idx": "#000011", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]